મૅચની પ્રથમ ઓવર લસિથ મલિન્ગાએ કરી હતી જેમાં એક જ રન થયો હતો જે માઇક હસીએ બનાવ્યો હતો. જોકે મલિન્ગા સામે મુરલી વિજય સરિયામ નિષ્ફળ હતો. મલિન્ગાની એ ઓવરના છેલ્લા ચારેય બૉલમાં વિજય એકેય રન નહોતો કરી શક્યો. મલિન્ગાની બીજી ઓવરના પ્રથમ બૉલમાં વિજયે સિંગલ લઈને તેનાથી પીછો છોડાવ્યો હતો, પરંતુ પછીના બૉલમાં હસીએ ફોર ફટકારી હતી અને ત્યાર બાદના બૉલમાં સિંગલ લેતાં ફરી વિજય સ્ટ્રાઇક પર આવ્યો હતો અને મલિન્ગાના ઇનસ્વિંગિંગ યૉર્કરમાં તેનાં બે સ્ટમ્પ્સ ઊડી ગયાં હતાં.